wickkiey/tamil-wikipedia-chunked huggingface dataset:
# இலால்குடி தொடருந்து நிலையம்

**இலால்குடி இரயில் நிலையம் ** (Lalgudi Railway Station) தமிழ்நாட்டில் திருச்சிராப்பள்ளி மாவட்டத்தில் அமைந்துள்ள ஒரு சிறு இரயில் நிலையம் ஆகும். இதன் குறியீடு (LLI) ஆகும். இந்த இரயில் நிலையமானது இலால்குடி நகரத்திற்கு பொிதும் துணையாக உள்ளது. இந்த இரயில் நிலையத்தில் மூன்று பயணிகள் நடைமேடை உள்ளது. இந்த நடை மேடைக்கு மேற்கூரைகள் இல்லை. மேலும் பல அடிப்படை கட்டமைப்பு வசதியான நீா், கழிவறை போன்றவை குறிப்பிடும்படி இல்லை.
# ஜம்பை (சிற்றூர்)

**ஜம்பை (Jambai)** என்பது தமிழ்நாட்டின் கள்ளக்குறிச்சி மாவட்டத்தின், திருக்கோயிலூர் வட்டத்தில் உள்ள ஒரு சிற்றூர் ஆகும். இந்த ஊரின் பரப்பளவு ஒரு சதுர கிலோமீட்டர் ஆகும். இந்த ஊரில் உள்ள பெரும்பாலான மக்கள் வேளாண்மை மற்றும் கைத்தறி தொழிலில் ஈடுபட்டு வருகின்றனர். 2011 ஆண்டைய மக்கள் கணக்கெடுப்பின்படி இந்த ஊரில் 2,000 பேர் வாழ்கின்றனர்.
# ஜம்பை (சிற்றூர்)

## சொற்பிறப்பு

ஜம்பை என்ற பெயரானது இந்த ஊரில் உள்ள சோழர்கால கோயிலான ஜம்புநாதேசுவரர் என்ற சிவன் கோயில் பெயரில் இருந்து வந்ததிருக்கலாம். இந்தக் கோயிலில் உள்ள முதலாம் பராந்தக சோழன் காலத்திய கல்வெட்டில் இந்த ஊர் அக்காலத்தில் வள்ளியூர் என்று அழைக்கப்பட்டது தெரியவருகிறது. எனவே, "ஜம்பை" என்ற பெயரானது இந்த ஊருக்கு பிற்காலத்தில் வந்த பெயராக இருக்கலாம்.
# ஜம்பை (சிற்றூர்)

## இடம்

ஜம்பை ஊரானது தென்பெண்ணை ஆற்றின் வடக்கு கரையில் அமைந்துள்ளது. இது திருக்கோயிலூருக்கு வடமேற்கில் 19 கி.மீ (12 மைல்) தொலைவிலும், திருவண்ணாமலைக்கு தெற்கில் 25 கி.மீ (16 மைல்) தொலைவிலும் உள்ளது.
# ஜம்பை (சிற்றூர்)

## ஊர் குறித்து

ஜம்பை சிற்றூரானது 1000 ஆண்டுகளுக்கு முற்பட்ட பழமையும் பாரம்பரியம் உள்ள ஊராகும். ஜம்பையில் சைவம், சைனம், பௌத்தம், சாக்தம் ஆகிய சமயங்கள் செழித்திருந்தன. நெல்வயல்களின் நடுவில் கோட்டைப் பகுதியில் இருந்த கி.பி. 10 ஆம் நூற்றாண்டைச் சேர்ந்த அழகிய புத்தர் கற்சிலையானது 2006 ஆம் ஆண்டு திருடப்பட்டது. ஊரில் இரண்டு சிவன் கோயில்களும், ஒரு சப்தமதர் கோவிலும், மலைமீது ஒரு அய்யனார் கோயில் மற்றும் கிராமத்தின் வட கிழக்கு மூலையில் மற்றொரு அய்யனார் கோயில் போன்றவை உள்ளன. பள்ளிசந்தலுக்குச் செல்லும் வழியில் ஒரு குன்றில் சைன தீர்த்தங்கரரின் நிவாரண சிற்பம் காணப்படுகிறது. இந்த சிற்றூருக்கு சிறப்பு சேர்ப்பவை இங்குள்ள ஜம்புநாதேசுவரர் கோயில் என்ற சிவன் கோயில் மற்றும் ஜம்பை மலையில் உள்ள கி.மு முதலாம் நூற்றாண்டைச் சேர்ந் தமிழ்ப் பிராமி கல்வெட்டுகள், சைனத் துறவிகள் வசிப்பிடம், குகைகள், சமணப் படுக்கைகள் போன்றவை ஆகும்.
# ஜம்பை (சிற்றூர்)

## ஜம்புநாதேசுவரர் கோயில்

இக்கோயில் தமிழில் தான்தோன்றீஸ்வரர் கோயில் என்று அழைக்கப்படுகிறது. இந்த சிவன் கோயிலானது 10 ஆம் நூற்றாண்டில் சோழர்களால் கட்டப்பட்டது. கோவில் சுவர்களில் சோழர்களின் தமிழ் வட்டெழுத்துக் கல்வெட்டுகள் நிறைந்துள்ளன. இந்தப் பகுதியானது 10 ஆம் நூற்றாண்டின் நடுவில் இராஷ்டிரகூடர்களின் ஆட்சியின்கீழ் வந்துள்ளது. இப்பகுதியில் உள்ள முருகன். ஜோஸ்டதேவி, காலபைரவர், துர்கை போன்ற சிலைகள் இராட்டிரக்கூடக் கலைப் படைப்புகளாகும். இந்த பழமையான கோயில் மிகவும் சேதமடைந்ததுள்ளதால், ஜம்பாயின் உள்ளூர் மக்களால் புனரமைக்கப்பட்டுவருகிறது.
# ஜம்பை (சிற்றூர்)

## ஜம்பைமலை

கிராமத்தின் வடகிழக்கில் ஜம்பைமலை என்ற இரு பாறைக் குன்றுகள் அமைந்துள்ளன. இந்த இரண்டிற்கும் நடுவில் இருக்கும் சிறிய நிலப்பரப்பில்,பெருங்கற்காலத்தைச் சேர்ந்த மக்கள் வாழ்ந்தற்கான சான்றுகள் காணப்படுகின்றன. இரண்டு குன்றுகளில் தெற்கில் காணப்படும் குன்றிற்கு, தாசிமடம் என்று பெயர். இங்கு கி மு ஒன்றாம் நூற்றாண்டைச் சேர்ந்த தமிழ் பிராமி கல்வெட்டு கண்டறியப்பட்டது. இந்தக் கல்வெட்டு . என படிக்கப்பட்டுள்ளது. இதன் பொருள் ஸத்திய புத்திரன் அதியன் நெடுமான் அஞ்சி என்பவர் தானமாகக் கொடுத்தே பாளி என்பதாகும். இந்தக் கல்வெட்டானது சிறியதாக ஒற்றைவரியில் இருந்தாலும், தென்னிந்திய வரலாற்றின் பல்வேறு அம்சங்களில் ஒளியைப் பாய்ச்சக்கூடியதாக உள்ளது. அசோகனின் கி.மு. மூன்றாம் நூற்றாண்டு கல்வெட்டொன்றில், சேர, சோழ, பாண்டியர்களுடன் "சதிய புத்தோ" எனக் குறிப்பிடப்பட்டுள்ள அரசகுலம் எது என்பது குறித்து நிலவிய விவாதங்களுக்கும் முற்றுப்புள்ளி வைப்பதாக அமைந்ததுள்ளது இதன் சிறப்பு ஆகும். இந்த குகைக்கு எதிரில் இருக்கும் வேரொரு குகையில் நான்கு சமணர் படுக்கைகள் காணப்படுவதானது, இப்பகுதி சைன சமய மையமாக இருந்ததை உறுதிப்படுத்துகின்றது. மலையின் மேற்கில் 10 ஆம் நூற்றாண்டைச் சேர்ந்த இராஷ்ட்ரகூடர் கலைப்படைப்பான ஜேஷ்ட தேவி (மூதேவி என்ற பெயரும் உண்டு) சிலையும், அருகில் இராஷ்ட்ரகூடர் மன்னன் கன்னரத் தேவன் என்னும் மூன்றாம் கிருஷ்ணனின் தமிழ் கல்வெட்டும் காணப்படுகிறது. இந்தக் கல்வெட்டுக்கு தெற்கே பாசனப் பயன்பாட்டுக்காக ஒரு ஏரி கட்டப்பட்டுள்ளது.
# இரவு உணவு

**இரவு உணவு** அல்லது **விருந்து** (ஆங்கிலம்:Dinner) என்பது பொதுவாக இரவு நேரத்தில் எடுத்துக் கொள்ளப்படும் உணவைக் குறிக்கும். மேற்கு நாடுகளில் வரலாற்றுப்படி டின்னர் என்பது பகலிலோ அல்லது மாலைப்பொழுதிலோ எடுத்துக் கொள்ளும் உணவையும் குறித்துள்ளது. இன்னும் சில மேற்கு நாடுகளில் சிறப்பான பகல் உணவையோ மாலை உணவையோ *டின்னர்* என்றே அழைக்கிறார்கள். மருத்துவர்களின் அலோசனைப்படி இரவு உணவு என்பது எளிதில் செரிக்கக்கூடிய வகையிலும் நல்ல தூக்கம் வரும் வகையிலும் இருக்கவேண்டுமாம். சாக்லெட், காரமான உணவு, காபி, மதுபானம், கொழுப்புள்ள உணவுகள், சோடா, சிவப்பிறைச்சி போன்றவற்றைத் தவிர்க்கப் பரிந்துரை செய்கிறார்கள்.
# இரவு உணவு

## வரலாறு

வரலாற்றில் டின்னர் என்பது ஐரோப்பாவில் பகல் உணவிற்கு இரண்டல்லது மூன்று மணி நேரம் தாமதமான உணவிற்குப் பெயராக பதினெட்டாம் நூற்றாண்டு வாக்கில், முதலாம் பிரஞ்சு பேரரசு காலம்வரை இருந்துள்ளது. 1700களில் மாலை உணவிற்கே டின்னர் என்று பெயரிட்டு வழங்கினர். மத்திய ஆங்கிலேயே பகுதிகள், வட இங்கிலாந்து, மத்திய ஸ்காட்லாந்து போன்ற இடங்களில் பகல் உணவையே டின்னர் என்றழைக்கின்றனர். இரவில் எடுத்துக் கொள்ளும் உணவு சப்பர் என்றழைக்கின்றனர் அமெரிக்க போன்ற நாடுகளில் சப்பர் என்றாலும் டின்னர் என்றாலும் மாலை உணவாகவே குறிக்கப் பயன்படுத்துகிறார்கள்  
பொதுவாக ஒரு நாளின் கடைசி உணவாக இருந்தாலும் கிருஸ்துமஸ் விருந்து, நன்றி தெரிவித்தல் நாள் விருந்து, ஞாயிறு அல்லது விடுமுறைநாள் விருந்து போன்றவை சிறப்பு விருந்துகளாக அழைக்கப்படுகின்றன.
# இரவு உணவு

## உணவு முறை

இரவு விருந்துகளில் மக்கள் பகட்டாக உடையணிந்து விரும்பிய உணவுப் பதார்த்தங்களை உருசிபார்த்தவாறே கூடிப்பேசி மகிழ்வார்கள். இந்த வகை விருந்தில் மூன்று வகைப் பதார்த்தங்களுள்ளன. ஆப்டைசர் எனப்படும் சூப்போ, அல்லது பழரசமோ கொண்ட இன்சுவை நீர் முதலிலும், பிரதான பதார்த்தம் அதன் பின்னரும், இறுதியில் டிசர்ட் எனப்படும் இனிப்புவகையுடன் விருந்து நிறைவுபெறும்.
# இரவு உணவு

## உணவு முறை

### ரோமப் பேரரசு

பண்டைய ரோமப் பேரரசில் இரவு விருந்து என்பது முக்கிய நிகழ்வாக நடந்து, அரசக்குடும்பமும், அரசவை உறுப்பினரும் சந்தித்து உறவாடும் பொழுதாகயிருந்தது. ரோம மக்கள் பெரும்பாலும் லிகுமென் எனப்படும் ஒருவகை மீன் குருமாவை பெரும்பாலும் இரவு உணவில் பரிமாறுவார்கள்.
# இரவு உணவு

## உணவு முறை

### இங்கிலாந்து

இலண்டன் பெருநகரங்களில் நடக்கும் இரவு விருந்திற்கு அச்சிட்ட அழைப்பிதழ்களுடன் முறையான கொண்டாட்டமாக நடக்கிறது. அப்போது பலவகையான பதார்த்தங்களும் பல்வேறு உணவு முறைகளும் பரிமாறப்பட்டு, சிலவேளையில் பாடலும், கவிதைகள் மொழிதலும் நிகழும்.
# இரவு உணவு

## உணவு முறை

### இந்தியாவில்

சைவ, அசைவ வகையான குழம்புகளும், பலவகையான பிரியாணிகளும், கோதுமை அல்லது மைதா ரொட்டிகளும் இரவு உணவாகப் பெரும்பாலும் எடுத்துக் கொள்ளப்படுகிறது. செட்டிநாடு மீன் பொரியல், கலுட்டி கெபாப், தம் ஆலூ லக்நவி, கீமா பிரியாணி, தம் பன்னீர் காலி மிர்ச், சாகி முட்டை குழம்பு, மலபார் இறால் குழம்பு, தால் மக்கனி, மக்காலி கொப்தா போன்றவை மிகவும் விரும்பக்கூடிய இரவு உணவாகக் கூறப்படுகிறது. தமிழகத்தில் இரவு உணவாக இட்லி, தோசை வகைகள், புரோட்டா, சப்பாத்தி போன்றவை பிரதானமாக உட்கொள்ளப்படுகிறது.
# ஆன்டாங் அணை

**ஆன்டாங் அணை** நாக்தோங் ஆற்றின் மீது அமைந்த ஒரு அணைக்கட்டு அணையாகும்.இது தென்கொரியாவில் உள்ள ஜியாங்செங்பக்- டூ மாகாணத்தில் ஆன்டாங்கிற்கு கிழக்கே 4 கி.மீ. (2 மைல்) அமைந்துள்ளது.அணை கட்டப்பட்டதின் நோக்கம் வெள்ள கட்டுப்பாட்டு, நீர் வழங்கல் மற்றும் நீர்மின் உற்பத்தி சக்தியாகும். அணையின் கட்டுமானம் 1971 ஆம் ஆண்டில் தொடங்கியது மற்றும் 1976 ஆம் ஆண்டில் முடிக்கப்பட்டது.83 மீ (272 அடி) உயரமான பாறை நிரப்பு, மத்திய களிமண் அணை 1,248,000,000 m3 (1,011,770 ஏக்கர் அடி) நீரைத் தேக்கி வைக்கிறது. மற்றும் 80 மெகாவாட் மின்சாரம்-சேமிப்பு மின் நிலையத்திற்கு நீர் வழங்குகிறது. ஆற்றல் நிலையத்திற்கான குறைந்த நீர்த்தேக்கம் 20 மீ (66 அடி) உயரமும், 238 மீ (781 அடி) நீளமான தடுப்புச்சுவர் கொண்டுள்ளது.
# மல்லூர் தொடருந்து நிலையம்

**மல்லூர் தொடருந்து நிலையம் **(*Mallur railway station*, நிலையக் குறியீடு:*MALR*) இந்தியாவின், தமிழ்நாட்டில், சேலம் மாவட்டத்தில் உள்ள மல்லூர் நகரில் அமைந்துள்ள ஒரு தொடருந்து நிலையமாகும். இது சேலம் - கரூர் சந்திப்புகளுக்கு இடையில் அமைந்துள்ளது. இது மே மாதம் 2013 ஆம் ஆண்டு முதல் பயன்பாட்டில் இருந்து வருகிறது. இது இந்திய இரயில்வேயின், தென்னக இரயில்வே மண்டலத்தின், சேலம் கோட்டத்தின் கீழ் இயங்கி வருகிறது.
# லத்துவாடி தொடருந்து நிலையம்

**லத்துவாடி தொடருந்து நிலையம்** (*Laddivadi Junction railway station*, நிலையக் குறியீடு:*LDVD*)
ஆனது இந்தியாவின், தமிழ்நாட்டில், நாமக்கல் மாவட்டத்தில், லத்துவாடி என்னும் ஊரில் அமைந்துள்ள ஒரு தொடருந்து நிலையமாகும். இது கரூர் - சேலம் சந்திப்புக்கு இடையில் புதியதாக 2013 மே மாதம் முதல் செயல்படத் தொடங்கியது. இது இந்திய இரயில்வே துறையின், தென்னக இரயில்வே மண்டலத்தில், சேலம் கோட்டத்தின் கீழ் செயல்பட்டது. ஒரு நாளில் குறைந்தபட்சம் 25 பயணிகளாவது ஒரு தொடருந்து நிலையத்திலிருந்து பயணிக்க வேண்டும் என்ற விதியை நிறைவு செய்யாததால் இந்த தொடருந்து நிலையம் பிப்ரவரி 19, 2018 முதல் மூடப்பட்டது.
# கேத்தி தொடருந்து நிலையம்

**கேத்தி தொடருந்து நிலையம் ** (*Ketti railway station*, நிலையக் குறியீடு:*KXT*) என்பது தமிழ்நாட்டின், நீலகிரி மாவட்டத்தில் உள்ள கேத்தி கிராமத்தில் இருக்கும் ஒரு தொடருந்து நிலையமாகும். இது ஒரு உலக பாரம்பரிய தளமாகவும், ஊட்டியின் புகழ் பெற்ற தொடருந்து நிலையமாகவும் திகழ்கிறது. இது தென்னக இரயில்வேக்கு உட்பட்ட சேலம் கோட்டத்தின் கீழ் செயல்படுகிறது.
# கேத்தி தொடருந்து நிலையம்

## தொடருந்துகள்

| 1. | 56136/56137 | மேட்டுபாளையம் | உதகமண்டலம் | பயணிகள் தொடருந்து |  |
| --- | --- | --- | --- | --- | --- |
| 2. | 56140/56141 | உதகமண்டலம் | குன்னூர் | பயணிகள் தொடருந்து |  |
| 3. | 56142/56143 | உதகமண்டலம் | குன்னூர் | பயணிகள் தொடருந்து |  |
| 4. | 56138/56139 | குன்னூர் | உதகமண்டலம் | பயணிகள் தொடருந்து | } |
# கர்ட் லெவின்

**கர்ட் லெவின் **(Kurt Lewin) (செப்டம்பர் 9, 1890 – பிப்ரவரி 12, 1947) ஒரு ஜெர்மானிய-அமெரிக்க உளவியலாளர் ஆவார். இவர் அமெரிக்க ஐக்கிய நாடுகளில் சமூக, நிறுவன மற்றும் பயன்பாட்டு உளவியலின் முன்னோடிகளில் ஒருவராவார். (<span>/<span><span title="'l' in 'lie'">l</span><span title="/ə/: 'a' in 'about'">ə</span><span title="/ˈ/: primary stress follows">ˈ</span><span title="'v' in 'vie'">v</span><span title="/iː/: 'ee' in 'fleece'">iː</span><span title="'n' in 'nigh'">n</span></span>/</span> *lə-VEEN*) அவரது பிறந்த நாட்டில் இருந்து வெளியேற்றப்பட்ட லெவின், தனக்கென ஒரு புதிய வாழ்வை உருவாக்கியிருந்தார். அவர் தன்னையும் தனது பங்களிப்புகளையும் மூன்று பகுப்பாய்வுகளுக்குள் வரையறுத்துக் கொண்டார்: பயன்பாட்டு ஆராய்ச்சி, செயல் ஆராய்ச்சி மற்றும் குழு தொடர்பு ஆகியவை அவர் தேர்ந்தெடுத்த பகுதிகளாகும். இவற்றில் தகவல் தொடர்புத் துறையில் அவரது பிரதானமான கொடைகள் இருந்தன எனலாம்.  
லெவின் பெரும்பாலும் "சமூக உளவியல் பிரிவின் நிறுவனர்" என்று அங்கீகரிக்கப்படுகிறார். இவர் தான் முதன் முதலில் குழு இயக்கவியல் மற்றும் நிறுவன மேம்பாடு குறித்த ஆய்வுகளை மேற்கொண்டவராவார். 2002 ஆம் ஆண்டில் பொது உளவியல் பார்வை இதழால் மேற்கொள்ளப்பட்ட ஆய்வொன்றில் கர்ட் லெவின் மிகவும் அதிகமாகக் குறிப்பிடப்பட்ட 20 ஆம் நூற்றாண்டு உளவியலாளர்களின் வரிசையில் 18 ஆம் இடத்தைப் பெற்றுள்ளார் என்பது குறிப்பிடத்தக்கது.
# கர்ட் லெவின்

## வாழ்க்கை வரலாறு

### தொடக்க கால வாழ்க்கை மற்றும் கல்வி

1890 ஆம் ஆண்டில், ஒரு யூதக் குடும்பத்தில் பிரஷ்யா (தற்போதைய போலந்து) நாட்டில் போஸ்னான் மாகாணத்தில் மோக்லினோ கவுண்டியில், மோக்லினோவில் பிறந்தார். அவர் பிறந்த ஊரானது 5000 மக்கள் தொகையைக் கோண்ட ஒரு சிறிய கிராமம் ஆகும். அந்த மக்கள் தொகையில் ஏறத்தாழ 150 பேர் மட்டுமே யூதர்கள் ஆவர். லெவின் தனது வீட்டிலிருந்து பழமைவாதக் கோட்பாடு மிக்க யூதக் கல்வியடையப் பெற்றார். அவர் ஒரு எளிய நடுத்தரக் குடும்பத்தில் பிறந்த நான்கு குழந்தைகளில் ஒருவராகப் பிறந்தார். அவருடைய தந்தை ஒரு சிறிய மளிகைக்கடையை வைத்திருந்தார். அவரது குடும்பமானது கடை இருந்த அடுக்ககத்தின் மேல் தளத்தில் வசித்து வந்தனர். அவரது தந்தையார் லியோபோல்ட் தனது சகோதரர் மாக்சுடன் இணைந்து ஒரு பண்ணைத் தோட்டத்தை வைத்திருந்தார். இருப்பினும், அந்தத் தோட்டமானது சட்டப்படியாக ஒரு கிறித்தவருக்குச் சொந்தமானதாக இருந்தது. ஏனெனில், அந்தக் கிராமத்தில் யூதர்கள் பண்ணைகளைச் சொந்தமாகக் கொண்டிருக்க முடியாத நிலை இருந்தது.
லெவினின் குடும்பம் 1905 ஆம் ஆண்டு பெர்லினுக்கு லெவின் மற்றும் அவரது சகோதரர்கள் சிறந்த கல்வியைப் பெறுகின்ற நோக்கத்திற்காக இடம் பெயர்ந்தனர். ஏப்ரல் 1910 இல், அவர் இராயல் பிரெடெரிக்-வில்கெம்ஸ் பல்கலைக்கழகத்தில் இன்னும் மருத்துவ மாணவராக இருந்தார். 1911 ஈஸ்டர் பருவத்தின் போது, அவரது ஆர்வம் மெய்யியலை நோக்கித் திரும்பியது. 1911 ஆம் ஆண்டின் கோடைகாலத்தின் போது, அவரது பெரும்பான்மையான படிப்புகள் உளவியல் சார்ந்ததாக இருந்தது. பெர்லின் பல்கலைக்கழகத்தில் இருந்த போது அவர் கார்ல் ஸ்டம்புடன் இணைந்து 14 பயிற்சி வகுப்புகளில் சேர்ந்திருந்தார்.
# கொரியாவின் வரலாறு

**கொரியாவின் வரலாறு** என்னும் இக்கட்டுரை 1945 க்கு முன்னர் இன்றைய வட கொரியாவும் தென் கொரியாவும் ஒன்றாக இருந்தவரையான வரலாற்றைக் கூறுகின்றது. கொரியத் தீவக்குறையில், கீழ் பழையகற்காலம் ஏறத்தாழ அரை மில்லியன் ஆண்டுகளுக்கு முன்னர் தொடங்கியது. மிக முந்தியதாக அறியப்பட்ட கொரிய மட்பாண்டம் கிமு 8000 ஆண்டுக்குரியது. புதிய கற்காலம் கிமு 6000 ஆண்டுக்குப் பின்னரும் வெங்கலக் காலம் கிமு 800 அளவிலும் தொடங்கியது. இரும்புக் காலத்தின் தொடக்கம் அண்ணளவாக கிமு 400 ஆகும்.  
மூன்று இராச்சியங்கள் தொடர்பான தொன்மம் சார்ந்த கதைகளின் தொகுப்பான *சம்குக் யுசா* காணப்படும் கதைகளின்படி கொஜோசியன் இராச்சியம் வடக்குக் கொரியாவிலும் மஞ்சூரியாவிலும் கிமு 2333 இல் நிறுவப்பட்டது. கிஜா ஜோசியன் கிமு 12 ஆம் நூற்றாண்டில் நிறுவப்பட்டதாகச் சொல்லப்படுகிறது. ஆனால், இதன் இருப்பும், வகிபாகமும் தற்காலத்தில் சர்ச்சைக்கு உரியதாக உள்ளது. கோஜோசியன் தொடர்பான எழுத்துமூல வரலாற்று ஆவணங்களைக் கிமு 7 ஆம் நூற்றாண்டில் இருந்து காணமுடிகின்றது. சின் அரசு தெற்குக் கொரியாவில் கிமு மூன்றாம் நூற்றாண்டில் உருவானது. கிமு 2 ஆம் நூற்றாண்டில், கிஜா ஜோசியனுக்குப் பதிலாக விமான் ஜோசியன் உருவானது. அது அந்த நூற்றாண்டின் இறுதியில், ஹான் சீனாவிடம் வீழ்ச்சியடைந்தது. இதனால் கொஜோசியனும் வீழ்ச்சியடைந்து. தொடர்ந்து இப்பகுதியில் எப்போதும் பூசல் பிணக்குகளில் ஈடுபட்டிருந்த அரசுகள் உருவாகின. இது பிந்திய இரும்புக் காலத்தை உள்ளடக்கிய முன்-மூன்று இராச்சியக் காலம் ஆகும்.  
முதலாம் நூற்றாண்டில் இருந்து, கொகுர்யா, பெக்சே, சில்லா ஆகிய அரசுகள், "கொரியாவின் மூன்று இராச்சியங்க"ளாக (கிமு 57 - கிபி 668) தீவக்குறையையும், மஞ்சூரியாவையும் கட்டுப்பாட்டுக்குள் கொண்டுவந்தன. 576 இல் மூன்று இராச்சியங்களையும் சில்லா இராச்சியம் ஒன்றிணைத்தது. 698 இல் தே ஜோ யோங் (Dae Jo-yeong), பழைய கோகுர்யா இருந்த பகுதியில் பால்கே இராச்சியத்தை நிறுவினார். இது வடக்கு தெற்கு நாடுகள் காலத்துக்கு வழிசமைத்தது. 9 ஆம் நூற்றாண்டில் சில்லா, பிந்திய மூன்று இராச்சியங்களாகப் (892 - 932) பிரிந்தது. இவை பின்னர் வாங் கோனின் கோர்யா வம்சத்தால் ஒன்றிணைக்கப்பட்டது. இதற்கிடையில், லியாவோ வம்சத்தின் படையெடுப்பைத் தொடர்ந்து பால்கே வீழ்ச்சியடைந்தது. முடிக்குரிய இளவரசர் கோர்யாவுக்குத் தப்பி ஓடினார். முடிக்குரிய இளவரசரை வரவேற்ற வாங் கோன் அவரை அரச குடும்பத்துக்குள் உள்வாங்கியதன் மூலம் கோகுர்யாவில் இருந்து உருவான இரண்டு நாடுகளையும் ஒன்றாக்கினார். கோர்யா காலத்தில், சட்டங்கள் தொகுக்கப்பட்டு ஒரு குடிசார் சேவை முறைமையும் அறிமுகப்படுத்தப்பட்டது. பௌத்தச் செல்வாக்குக்கு உட்பட்ட பண்பாடு செழிப்படைந்தது. ஆனாலும் 13 ஆம் நூற்றாண்டில் கோர்யாவின் மீது படையெடுத்த மங்கோலியர்கள் அதைக் கைப்பற்றி 14 ஆம் நூற்றாண்டின் நடுப்பகுதி வரை ஆட்சிசெய்தனர்.  
1388 இல், சதிப் புரட்சி மூலம் கோர்யா வம்சத்தைப் பதவியில் இருந்து இறக்கிய தளபதி யி சியோங் கியே, 1392 இல், யோசியன் வம்சத்தை (1392 - 1910) நிறுவினார். அரசர் செயோங் (1418–1450) பெருமளவு நிர்வாக, சமூக, அறிவியல், பொருளாதாரச் சீர்திருத்தங்களை நடைமுறைக்குக் கொண்டுவந்தார். வம்சத்தி தொடக்க ஆண்டுகளில் இவர் அரச அதிகாரத்தை உறுதிப்படுத்தினார். கொரிய எழுத்து முறையான அங்குல் என்பதை உருவாக்கியவரும் இவரே.
# சோடியம் சிலிக்கேட்டு

**சோடியம் சிலிக்கேட்டு** என்ற வேதிச்சேர்மத்தின் சூத்திரம் அல்லது ·, இதற்கு இதே போன்று,சோடியம் மெட்டாசிலிகேட்டு , சோடியம் ஆர்த்தோ சிலிகேட்டு , மற்றும் சோடியம் பைரோசிலிகேட்டு உள்ளன.இவற்றின் எதிர்மின் அயனிகள் பெரும்பாலும் பலபடி<nowiki/>களாக உள்ளன. இச் சேர்மங்கள் பொதுவாக நிறமற்ற ஊடுருவும் திண்மங்கள்அல்லது வெள்ளை பொடிகளாக உள்ளன.மேலும் நீரில் கரையக்கூடிய பல்வேறு அளவுகளில் கரைகின்றன.  
இக்கலைவகள் அனைத்தும் சோடியம் சிலிக்கேட்டுஎன்ற பொதுவான பெயரைக் கொண்டுள்ளன. பொதுவாக மெட்டா சிலிக்கேட்டு **தண்ணீர் கண்ணாடி**, அல்லது **திரவ கண்ணாடி என்றுஅழைக்கப்படுகிறது.** சீமைக்காரை, செயற்படாத தீ பாதுகாப்பு, நெசவுத்தொழில் மற்றும் மரம் அறுவைத் தொழில், அனல் தாங்கும் மண்பாண்டப்பொருட்கள் உற்பத்தி, பசைகள், மற்றும் சிலிக்கா களி முதலிய பல்வேறு பொருட்களை உற்பத்திசெய்வதற்கு பயன்படுகிறது.வணிக தயாரிப்புகளில் நீர்க்கரைசலாகவோ அல்லது திண்மமாகவோ பெறப்படுகின்றன. இரும்பு கலந்த மாசுக்கள் கலந்துள்ளதால் பெரும்பாலும் பச்சை அல்லது நீலமாக காணப்படுகின்றன.
# சோடியம் சிலிக்கேட்டு

## வரலாறு

1500 களில்ஐரோப்பிய இரசவாதிகளால் கரையக்கூடிய சிலிகேட்டுகள், கார உலோகங்களில் (சோடியம் அல்லது பொட்டாசியம்) இருந்து கண்டறியப்பட்டது.  
"நீர் கண்ணாடி" மற்றும் "கரையக்கூடிய கண்ணாடி" என்ற வார்த்தைகள் லியோபோல்ட் உல்ப் 1846 இல்,, Émile Kopp , 1857 இல், மற்றும் 1887இல் ஹெர்மன் கிராசர்இவர்களால்பயன்படுத்தப்பட்டுள்ளது.  
சோடியம் சிலிகேட்டுகள் நிறமற்ற கண்ணாடி அல்லது படிக திடப்பொருள், அல்லது வெள்ளை பொடிகளாக உள்ளன.இவை நீரில் மிக எளிதில் கரைந்து நீர்காரங்<nowiki/>களைத் தருகின்றன.  
நடுநிலை மற்றும் நீர்க்கார<nowiki/>ங்களில் சோடியம் சிலிக்கேட்டுகள் நிலையாக உள்ளன.. அமில கரைசல்களில், சிலிக்கேட்டுஅயனிகள் ஐதரசன் அயனிகளுடன்வினைபுரிந்து சிலிசிக் அமிலங்களைத் தருகின்றன. இது நீரேற்றமடைந்த சிலிக்கான் டை ஆக்சைடு ஜெல்ஆக சிதைவடைகின்றன. இதனை நீருடன் வெப்பப்படுத்தும் போது கடின கசியும் பொருள் கிடைக்கின்றது. இதுசிலிக்கா ஜெல்என்று அழைக்கப்படுகிறது.இது ஒரு ஈரமுறிஞ்சிஆக பரவலாகப் பயன்படுத்தப்படுகிறது.
# சோடியம் சிலிக்கேட்டு

## தயாரிப்பு

சிலிக்கா (பொதுவாக குவார்ட்ஸ் மணல்), சோடியம் ஐதராக்சைடு தண்ணீர் இக்கலவைகளை சூடான நீராவி உள்ள ஒரு அணு உலை<nowiki/>யில் செலுத்திசோடியம் சிலிகேட்டுகள் உற்பத்தி செய்யப்படுகின்றன.ஒட்டுமொத்த எதிர்வினை  
: 2*x* NaOH + → · + *x*  
சிலிக்கா (அதன் உருகும் புள்ளி 1713 °C) ஐஉருகிய சோடியம் கார்பனேட்<nowiki/>டில் கரைத்து சோடியம் சிலிக்கேட்டுகள் பெறப்படுகின்றன.(சோடியம் கார்பனேட்டு851°C ல் சிதைவடைந்து உருகுகிறது.)  
: *x* + → · +  
சோடியம் சல்பேட் (உருகும் புள்ளி 884 °C)மற்றும் கார்பனில் இருந்துபெறப்படுகிறது. இங்குகார்பன் ஒரு ஒடுக்கும் காரணியாக உள்ளது.  
: 2*x* + C + 2 → 2 · + 2 +  
1990 ஆம் ஆண்டில், 4 மில்லியன் டன் கார மெட்டல் சிலிக்கேட்டுகள் தயாரிக்கப்பட்டன.
# சோடியம் சிலிக்கேட்டு

## பயன்கள்

முக்கியமாக சோடியம் சிலிக்கேட்டுகள் சவர்க்காரம், காகிதம், நீர் சிகிச்சை, மற்றும் கட்டுமான பொருட்களில் பயன்படுகின்றன.
# சோடியம் சிலிக்கேட்டு

## பயன்கள்

### பொறியியல்

#### பிசின்

சோடியம் சிலிக்கேட்டு கரைசல்கள் பெருமளவில் சீமைக்காரையாக காகித அட்டை தயாரிப்பில்பயன்படுகிறது.
# சோடியம் சிலிக்கேட்டு

## பயன்கள்

### பொறியியல்

#### துளையிடும் திரவங்கள்

ஆழ்துளை கிணறுகளில் துளையிடவும் மற்றும் ஆழ்துளை கிணறுகளின் சுவர்களில் ஏற்படும் சரிவினை தவிர்க்கவும் சோடியம் சிலிக்கேட்டுகள்பெருமளவில் துளையிடும் திரவமாகப் பயன்படுகின்றது.
# சோடியம் சிலிக்கேட்டு

## பயன்கள்

### பொறியியல்

#### சோப்பு துணைப்பொருட்கள்

சவர்க்காரங்களில்துணைப்பொருளாகப் பயன்படுகின்றது.சோடியம் டைசிலிக்கேட்டு அணைவு,சோடியம் டைசிலிக்கேட்டாக மாற்றப்படுகிறது. சோப்புத்<font> </font>துகள்களில்சிலிக்கேட்டுகளைமேற்பூச்சுசெய்வதன் மூலம் அதுகடினத்தன்மையைப் பெறுகிறது.
# சோடியம் சிலிக்கேட்டு

## பயன்கள்

### பொறியியல்

#### நீர் சிகிச்சை

நீர்க்கண்ணாடி, தாவரங்களில் கழிவுநீர் சிகிச்சைகளில் திரிதல் காரணியாக பயன்படுகின்றது.
# சோடியம் சிலிக்கேட்டு

## பயன்கள்

### பொறியியல்

#### உலோகங்களை பழுதுபார்த்தல்

மக்னீசியம் சிலிகேட்<nowiki/>டுஉடன் சேர்ந்து சோடியம் சிலிக்கேட்டு , மப்ளர் பழுது மற்றும் பொருத்திபசையாகப் பயன்படுத்தப்படுகிறது. இதனை நிரீல் கரைக்கும் பொழுது சோடியம் சிலிக்கேட்டு மற்றும் மெக்னீசியம் சிலிக்கேட்டு இரண்டும்ஒரு கெட்டியான பசையாக மாறி பயன்படுத்தஎளிதானதாக மாறுகிறது.
# கிரிமியா மூவலந்தீவு

**கிரிமியா மூவலந்தீவு** அல்லது **கிரிமியா** (*Crimea*) கிழக்கு ஐரோப்பாவில் கருங்கடல் வடக்குக் கடலோரத்தில் அமைந்துள்ள மூவலந்தீவு. இதன் மூன்றுபுறமும் கருங்கடலும் வடகிழக்கில் சிறிய அசோவ் கடலும் சூழ்ந்துள்ளன. இது உக்ரைனின் கேர்சன் ஓப்லாஸ்த்தின் தெற்கே அமைந்துள்ளது. கேர்சனுடன் பெரேகோப் குறுநிலத்தால் இணைந்துள்ளது. மேற்கிலுள்ள உருசிய மண்டலமான கூபனிலிருந்து கெர்ச் நீரிணையால் பிரிக்கப்பட்டுள்ளது. தற்போது இந்த நீரிணையில் கிரைமியன் பாலம் கட்டப்பட்டு இணைக்கப்பட்டுள்ளது. அராபத் இசுபிட் வடகிழக்கில் உள்ளது. இந்த குறுகிய நிலப்பகுதி அசோவ் கடலிலிருந்து சிவாஷ் எனப்படும் கடற்கரைக் காயல்களின் அமைப்பைப் பிரிக்கிறது. கருங்கடலுக்கு அப்பால் மேற்கே உருமேனியாவும் தெற்கில் துருக்கியும் உள்ளன.  
கிரிமியா (அல்லது தொன்மைக் காலத்தில் தாரிக் மூவலந்தீவு) வரலாற்றில் செவ்வியல் உலகிற்கும் பான்டிக்-காசுபியன் புல்வெளிகளுக்குமான எல்லையில் அமைந்துள்ளது. இதன் தெற்கு விளிம்புகள் கிரேக்கர்களாலும் பெர்சியர்களாலும், உரோமானியர்களாலும் பைசாண்டின் பேரரசாலும் கிரிமியன் கோத்தியர்களும் செனோவாக்களாலும் உதுமானியப் பேரரசாலும் குடிமைப்படுத்தப்பட்டிருந்தன. அதே காலங்களில் மூவலந்தீவின் உட்புறங்கள் புல்வெளி நாடோடிகளாலும் சிம்மேரியர், சிதியர்கள், சர்மாதியர், கோத்தியர், ஆலன்கள், பல்கர்கள், ஹன்சு, கசார்கள், கிப்சாக்கியர், மங்கோலியர் மற்றும் தங்க நாடோடிக் கூட்டத்தால் ஆக்கிரமிக்கப்பட்டிருந்தன. கிரிமியா, அடுத்தப் பகுதிகளுடன் கிரிமிய கான் மரபால் 15ஆம் நூற்றாண்டிலிருந்து 18ஆம் நூற்றாண்டு வரை இணைக்கப்பட்டிருந்தது.  
1783இல் உருசிய-துருக்கியப் போரை தொடர்ந்து கிரிமியா உருசியப் பேரரசின் அங்கமாயிற்று. உருசியப் புரட்சியைத் தொடர்ந்து 1917இல் தன்னாட்சிக் குடியரசாக சோவியத் ஒன்றியத்தின் உருசிய சோவியத் சோசலிச குடியரசின் அங்கமாக இருந்தது. இரண்டாம் உலகப்போரின்போது, கிரிமியாவின் நிலை கீழிறக்கப்பட்டு கிரிமியன் ஓப்லாஸ்த்து ஆகியது. பின்னர் 1954இல் நிக்கிட்டா குருசேவ் காலத்தில் இது உக்ரைன் சோவியத் சோசலிச குடியரசிற்கு மாற்றப்பட்டது.  
சோவியத் ஒன்றியம் கலைக்கப்பட்டபோது, 1991இல் உக்ரைன் விடுதலை பெற்ற தனிநாடாகியது. கிரிமிய மூவலந்தீவின் பெரும்பகுதியும் கிரிமியா தன்னாட்சிக் குடியரசானது. செவஸ்டொபோல் நகரம் மட்டும் சிறப்புநிலையுடன் உக்ரைனுடன் இருந்தது. 1997இல் உருசியா தனது கடற்படையின் கப்பல்களை கருங்கடலில் வைத்திருக்க அனுமதிக்கப்பட்டது. உக்ரைன் கடற்படையின் தலைமையகமும் உருசியன் கடற்படையின் கருங்கடல் பிரிவின் தலைமையகமும் செவெஸ்டொபோலில் வைத்திருக்கவும் அனுமதிக்கப்பட்டது. இந்த குத்தகையை உக்ரைன் 1010இல் நீட்டித்து இதற்கு மாற்றாக மலிவு விலையில் இயற்கை எரிவளியைப் பெற்றது.  
மார்ச் 2014இல் உக்ரைனியப் புரட்சிக்குப் பின்னர் உருசியா உக்ரைனில் உருசிய ஆதரவாளர்களுக்கு உதவியாக படைகளை அனுப்பி உக்ரைனைக் கைப்பற்றியது. 2014இல் நடத்தப்பெற்ற உருசியாவுடனான "மீளிணைப்பிற்கான" பொது வாக்கெடுப்பில் பெரும்பாலான கிரிமியர்கள் உருசியாவுடன் இணைய விரும்பினர். இந்தப் பொது வாக்கெடுப்பை உக்ரானிய அரசியலமைப்பு நீதிமன்றம் சட்டவிரோதமானதாக அறிவித்தது.  
உருசியா கிரிமியாவை சேர்த்துக்கொண்டு கிரிமியா குடியரசை உருவாக்கியது. கூட்டரசு நகரான செவஸ்டொபோலை உருசியாவின் கூட்டாட்சி அமைப்புகளில் ஒன்றாக்கியது. உருசியாவும் பத்து ஐ.நா. நாடுகளும் கிரிமியாவை உருசியக் கூட்டமைப்பின் அங்கமாக ஏற்றக்கொண்டபோதும் உக்ரைன் தொடர்ந்து கிரிமியாவை தனது நாட்டின் அங்கமாகவே கருதுகிறது. பெரும்பாலான வெளிநாட்டு அரசுகளும் ஐக்கிய நாடுகள் பொதுச் சபையின் தீர்மானம் 68/262உம் உக்ரைனை ஆதரிக்கின்றன.
# கிரிமியா மூவலந்தீவு

## புவியியல்

கருங்கடலின் வடக்குக் கடலோரமாகவும் அசோவ் கடலின் மேற்கிலும் 27,000 கி.மீ.<sup>2</sup> (10,425 சது மை) பரப்பில் கிரிமியா அமைந்துள்ளது. இதன் ஒரே நில எல்லை வடக்கில் உக்ரைனுடன் உள்ளது.  
கிரிமியா மூவலந்தீவிற்கும் உக்ரைன் பெருநிலப்பகுதிக்குமான இயற்கையான எல்லை **சிவேஷ்** அல்லது *அழுகிய கடல்* எனப்படும் ஆழமற்ற கடற்காயல்களின் பெரும் தொகுப்பால் அமைந்துள்ளது. இந்த மூவலந்தீவு கேர்சன் ஓப்லாஸ்த்துக்கு எனிசெஸ்க் ரையோனால் இணைக்கப்பட்டுள்ளது. ஐரோப்பிய பெருநிலப்பகுதிக்கு பெரெகோப் குறுநிலத்தால் (*[Isthmus of Perekop*) இணைக்கப்பட்டுள்ளது. இந்த நிலப்பகுதி 5-7 கி.மீ (3.1–4.3 மைல்) அகலமேயுள்ளது; குறுகிய சொங்கார், எனுசெஸ்க் நீரிணைகள் மீதும் பாலங்கள் கட்டப்பட்டுள்ளன. அராபத் ஸ்பிட்டின் வடக்குப் பகுதி கேர்சன் ஓப்லாத்தின் நிர்வாகத்தில் உள்ளது. மூவலந்தீவின் கிழக்கு முனை கெர்ச்சு மூவலந்தீவாகும். இது உருசிய பெருநிலத்தின் தமன் மூவலந்தீவிலிருந்து கெர்ச்சு நீரிணையால் பிரிபட்டுள்ளது. இந்த நீரிணைதான் கருங்கடலையும் அசோவ் கடலையும் இணைக்கிறது. இந்த நீரிணையின் அகலம் 3–13 கி.மீ. (1.9–8.1 மைல்) ஆகும்.  
புவியியலின்படி, இந்த மூவலந்தீவை மூன்று வலயங்களாகப் பிரிக்கலாம்: இசுடெப்பி புல்வெளிகள், மலைகள், தென்கடலோரம்
# கிரிமியா குடியரசு

**கிரிமியா குடியரசு** ( *Republic of Crimea*, கிரிமியத் தத்தார்: Къырым Джумхуриети, *Qırım Cumhuriyeti*; உருசியா: Республика Крым, *Respublika Krym*) உருசிய கூட்டரசு அங்கம். இது கருங்கடலின் கிரிமியா மூவலந்தீவில் உள்ளது. இது உக்ரைனின் தென்கிழக்கிலும் தெற்கு உருசியாவின் மேற்கிலும் உள்ளது. இதன் தலைநகரம் சிம்ஃபெரோப்போல். கிரிமியாவின் நாடாளுமன்றம் 2014இல் யூரோமைதான் வெற்றிக்குப் பிறகு விடுதலை அறிவித்து உருசியாவுடன் இணைந்தது.
# குறட்டை பறவை

குறட்டை பறவை காணான்கோழி வகையை சார்ந்தது.செலிபஸ் காணான்கோழி அல்லது ப்ளாடென்ஸ் காணான்கோழி என்றும் அழைக்கப்படும் சிறிய காணான்கோழி வகை ஆகும் (அராமைடோப்ஸ் பிளேடனி).இந்த இனங்கள் இந்தோனேசியாவிற்குள்ளேயே காணப்படுகின்றன. சுலவேசி மற்றும் அருகிலுள்ள புட்டோனின் ஈரமான பகுதிகளில் அடர்ந்த காடுகளில் இது காணப்படுகிறது. இது சாம்பல் நிற அடிபகுதி, வெள்ளை நிற தாடை பகுதி, பழுப்பு நிற இறக்கைகள் மற்றும் பின் கழுத்து பகுதி அடர் நிறமாகவும் இருக்கும். பாலியல் வேறுபாட்டில் பெண் பறவை பிரகாசமான கழுத்து இணைப்பு மற்றும் வித்தியாசமான வண்ண கருவிழி கொண்டுள்ளது. பொதுவாக இப்பறவை இர்ர்ர் என ஒலியை எழுப்பும் இதனால் இந்த பறவைக்கு குறட்டை பறவை என பெயர் வழங்களாயிற்று.
# தனாஜி சீதரம் அஹெய்ர்

**தனாஜி சீதரம் அகெய்ர்** (*Dhanaji Sitaram Ahire*) (பிறப்பு: 04-மே-1953) )இவர் 13வதுமகாராட்டிரா சட்டப் பேரவையின்உறுப்பினராக சாகிாிசட்டமன்றதொகுதியிலிருந்துதேர்ந்தெடுக்கப்பட்டார். இந்திய தேசிய காங்கிரசுகட்சியை சாா்ந்தவா் ஆவார். இதற்குமுன்னா் 2004ஆம் ஆண்டுசாகிாிதொகுதியிலிருந்துதேர்ந்தெடுக்கப்பட்டார். 12 வது மக்களவைக்குதுலே என்ற தாெகுதியிலிருந்து தாோ்ந்தெடுக்கப்பட்டாா்.
இவர் மகாராட்டிரா மாநில அரசில் அரசில் வருவாய்த் துறையில் துணை ஆட்சியர் ஆக குடாசி தல் சக்ரி டிசுட் துலே எனும் பகுதியில் பணியாற்றினார். இவரது மனைவி அதே கிராமத்தின் சர்பாஞ்ச் எனப்படும் பகுதியில் 2018 ஆம் ஆண்டு பணியாற்றினார். இவருக்கு 1 மகள் மற்றும் 1 மகன் உள்ளனர். அவர்கள் இருவரும் பொறியாளர்கள் ஆவர்.
# குல்சர் அகமது

**குல்சர் அகமது** (*Gulsher Ahmad*, 3 ஆகஸ்ட் 1921 – 20 மே 2002) என்பவர்இந்திய தேசிய காங்கிரஸின்தலைவராக இருந்துள்ளாா். இவர் இங்கிலாந்தில் பாரிஸ்டர் பட்டம் பெற்றவர். மேலும்இவர் மத்தியப் பிரதேசம் சட்டமன்ற சபாநாயராக தாெ்ந்தெடுக்கப்பட்டாவர்.சத்னாதாெகுதியிலிருந்து சட்டமன்ற மற்றும் நாடாளுமன்ற உறுப்பினராக தாெ்ந்தெடுக்கப்பட்டாா். 1993இல்ஹிமாச்சல்பிரதேசஆளுநராகஇருந்துள்ளாா்.இவர்மத்தியப் பிரதேசமாநிலத்தைசாா்ந்தவா்.இவர் மாநில சட்டசபைக்கு அமர்பாத்தானில் இருந்து போட்டியிட்டார்.அவர்சத்னாவில் 2002இல்இறந்தாா்.  
இவரதுமகன்சையதுஅகமதுசட்டமன்றஉறுப்பினராகவும்,அமைச்சராகவும்(நிதி மற்றும் வணிக வரி) இருந்தவா்.  
குல்சார் அகமது அவரதுமகனுக்குதாே்தலில்பிரச்சாரம்செய்ததாக,தா்ேதல்ஆணையத்தில்குற்றம்சாட்டப்பட்டாா்.இதனால் இவர்வகித்துவந்தஆளுநா்பதவியைஇராஜநாமாசெய்தாா்.
# சலுக்கி

**சலுக்கி** (Saluki; Persian Greyhound; Tazi) என்பது அரேபிய வேட்டை நாய் ஆகும். இதன் தாயகமாக வட ஆப்பிரிக்கா கருதப்படுகிறது. குறிப்பாக மொராக்கோ, லிபியா, அல்ஜீரியா நாடுகளைச் சொல்லலாம். இது பழம்பெருமை மிக்க நாயாகும். ஏனெனில், அரேபிய நாகரிகத்தின் தொட்டில் (Fertile Crescent) காலத்திலேயே, இதனை வளர்த்து உள்ளதற்குச் சான்றுகள் உள்ளன. அரபு நாடுகளில் இன்றளவும் இதனை வேட்டையாடும் விளையாட்டிற்கு பயன்படுத்துகின்றனர். பல நாடுகளில் நாய்களுக்கான ஓட்டப் பந்தயத்திற்கு பயன்படுத்துகின்றனர். அமெரிக்க ஐக்கிய நாடுகளிலும், ஐரோப்பாவிலும், இது சிறந்த நட்பு விலங்காகப் பேணப்படுகிறது. இருப்பினும் உலகில் சில நாடுகளின் விலங்குக் காட்சிச்சாலைகளில், இவைப் பேணப்படுகின்றன. எடுத்துக்காட்டாக, பகுரைன் நாட்டிலுள்ள அல் அரீன் வனவிலங்கு பூங்காவினைக் கூறலாம்.
# சலுக்கி

## வளரியல்பு

இந்த நாயினம், எதிரியைப் பார்த்தவுடன் (sighthound) வேட்டையாடும் குணம் கொண்டவை ஆகும். அவ்வாறு வேகமாகத் துரத்திப் பிடிக்கும் போது, விரட்டப்படும் இலக்கைக் கொன்று விடும். பயிற்சி கொடுக்கப் பட்டிருந்தால், பிடித்து விடும். இதன் நெஞ்சுப் பகுதி தனித்துவமாக அகன்று காணப்படும். பாலைவன வெப்பத்திலும், களைப்படையாமல் ஓடும் உடல் திறன் மிக்கதாக உள்ளது. அதற்கு ஏற்ப இதன் கால்களும் நீண்டு காணப்படும்.இவை நான்கைந்து வண்ணங்களில் இயற்கையாகவே உள்ளன. பெர்சியா என்று அழைக்கப்படும், தற்போதுள்ள ஈரானின் பழங்குடி மக்கள்(nomadic tribes) வேட்டையாட, இந்த நாயினத்தைப் பயன்படுத்தினர். அவ்வேட்டையில் மான், முயல், நரி, குள்ள நரி ஆகியவை அடங்கியிருந்தன. இதன் அகன்ற கால்கள் ஓடும் போது, அதன் உடல் எடையை எளிதாகத் தவிர்த்து மிக வேகமாக ஓட உறுதுணையாக விளங்குகின்றன. இதன் உடலும் வலுவாக இருப்பதால், எளிதில் களைப்படையாமல் ஓடும் திறன் பெற்றுள்ளது. வேட்டைத்திறன் மிக்கதாக இருந்தாலும், இது முரட்டுதனமாக நடந்து கொள்வதில்லை. நாமும் அதனிடம் முரட்டுதனாமாக நடந்து கொள்வதை, இந்நாய்கள் விரும்புவத்தில்லை. வீட்டில் வளர்க்கும் போது, இதனுடன் உறவாடி கொண்டு இருப்பதையே இது விரும்புகிறது. வீட்டில் உள்ள ஒருவரிடம் மட்டுமே மிகவும் நெருக்கமாகப் பழகும். சிறு குழந்தைகளிடம் பழகுவதில்லை. ஓரளவு வளர்ந்த குழந்தைகளிடம் மட்டுமே, ஓரளவு பழகும் தன்மையானது. தனிமையை அதிகம் விரும்பாது. வளர்ப்பு விலங்காக இருக்கும் போது, கவனியாமல் பல நாட்கள் இருக்க முடியாது. புதியவர்களிடம் பழகவே பழகாது. அவர்களை சந்தேகமாவே பார்க்கும். தான் சிறுவயதில் இருந்து பழகியவர்களிடம் மட்டுமே வரவேற்கும். எனவே, இதனை சிறந்து பாதுகாவலனாகக் கொள்ளலாம். வாரம் ஓரிரு முறை முழுமையாக பராமரிக்க வேண்டும். குறைந்த செலவில் இதனைப் பேணலாம். ஆனால், இதனை பழக்குவது மிகவும் கடினமான பணியாகும். ஏனெனில், இதனை பழகுவதற்கு அதீத பொறுமையும், காலமும் தேவைப் படுகிறது.
# ஜவித் அலி (அரசியல்வாதி)

*ஜாவித் அலி கான் இந்தியாவின் உத்திர பிரதேசத்தின் சாம்பல் பகுதியின் முன்னாள் எஸ். பி. கட்சியின் அரசியல்வாதி ஆவா்.*  
**குன்வா் ஜாவித் அலி /ஜாவித் அலி கான்** (1935 இல் பிறந்தார்) என்பவர் இந்தியாவின் உத்திரப்பிரதேசமாநிலத்தின்சதாபாத்என்றபகுதியிலிருந்துவந்தஇந்திய தேசிய காங்கிரஸிசைசார்ந்த அரசியல்வாதி ஆவார்.  
இவர் சதாபாத் நவாப்குடுப்பத்தில்குடும்பத்தில்பிறந்தவா். இவரதுதந்தைஅஷ்ரப் அலி கான்ஆவார்.மேலும் நீண்ட காலம் சதாபாத் சட்டமன்ற தாெகுதியில் அரசியல்வாதியாக இருந்தார். இவர்சுதந்திரத்திற்குமுன்பு1939 இருந்து, 1969 வரை இருந்தார்..  
ஜாவித் அலி இந்திய தேசிய காங்கிரஸ் கட்சி வேட்பாளர் சதாபாத் தாெகுதியில் நிறுத்தப்பட்டு உத்திர பிரதேச சட்டசபைக்கு 1980 இல் தாெ்ந்தெடுக்கப்பட்டாா்.மேலும் அமைச்சராகவும் பணியாற்றினார். 1999 இல், நடந்த தேர்தலில் காங்கிரஸ் வேட்பாளராக இருந்து ஜல்சாா் நிறுத்தப்பட்டாா். ஆனால் வெற்றி பெறவில்லை.
# நைசீரிய உள்நாட்டுப் போர்

**பயாபிரா போர்** எனப் பொதுவாக அறியப்பட்ட **நைசீரிய உள்நாட்டுப் போர்** (6 யூலை 1967 – 15 சனவரி 1970) நைசீரிய அரசாங்கத்துக்கும், பிரிவினை கோரிய பயாபிரா மாநிலத்துக்குமிடையில் இடம்பெற்ற போர் ஆகும். பயாபிரா, இக்போ மக்களின் தேசிய உணர்வுகளைப் பிரதிநிதித்துவப்படுத்தியது. இக்போ மக்களின் தலைவர்கள், வடக்கு ஆதிக்கம் கொண்ட நைசீரிய அரசாங்கத்துடன் ஒத்தி இருக்க முடியாது எனக் கருதினர். 1960க்கும் 1963க்கும் இடைப்பட்ட காலத்தில் நிகழ்ந்த பிரித்தானியரின் வெளியேற்றத்துக்கு முன்னர் உருவான அரசியல், இன, பண்பாட்டு, மத நெருக்கடிகளே முரண்பாடு உருவாகக் காரணமாக இருந்தன. இராணுவப் புரட்சியும், எதிர்ப் புரட்சியும், தொடர்ந்து வடக்கு நைசீரிய இக்போ மக்கள் மீதான அடக்குமுறைகளுமே 1966 இன் போருக்கான உடனடிக் காரணங்கள். நைகர் வடிநிலப் பகுதியில் இருந்த இலாபந்தரும் எண்ணெய் உற்பத்திமீதான கட்டுப்பாடு குறித்த விடயமும் ஒரு முக்கியப் பங்களிப்புச் செய்தது.  
ஒரு ஆண்டுக்குள் மத்திய அரசாங்கப் படைகள் பயாபிராவைச் சூழ்ந்து கரையோர எண்ணெய் வசதிகளையும், ஹார்கோர்ட் துறைமுகத்தையும் கைப்பற்றின. தொடர்ந்துவந்த வெற்றி தோல்வியற்ற நிலையில் விதிக்கப்பட்ட பொருளாதாரத் தடையினால், கடும் பஞ்சம் ஏற்பட்டது, இரண்டரை ஆண்டுகள் நடைபெற்ற போரில், 100,000 படைத்துறையினர் இழப்பு ஏற்பட்டதுடன், 500,000 தொடக்கம் 2 மில்லியன் வரையான பொதுமக்களும் பட்டினியால் இறந்தனர். 1968 இன் நடுப் பகுதியில் போசாக்குக் குறைவாலும் பசியாலும் பாதிக்கப்பட்ட பயாபிராச் சிறுவர்களின் படங்கள் மேற்கத்திய ஊடகங்களை நிரப்பின. பசியால் வாடும் பயாபிரா மக்களின் அவலநிலை சர்ச்சைகளை உருவாக்கியதுடன், அங்கே பெருமளவு நிதி சேகரிப்பதற்கும் இயலக்கூடிய நிலைமையை ஏற்படுத்தியது. பிரித்தானியாவும், சோவியத் ஒன்றியமும் நைசீரிய அரசாங்கத்தின் முக்கிய ஆதரவாளர்களாக இருந்தனர். பிரான்சு, இசுரேல், வேறு சில நாடுகள் பயாபிடாவுக்கு ஆதரவாக இருந்தன. பிரான்சு<nowiki/>ம், இசுரேலும் இரண்டு தரப்பினருக்குமே ஆயுதங்களை வழங்கினர்.
# நைசீரிய உள்நாட்டுப் போர்

## பின்னணி

பிரித்தானியக் குடியேற்றவாத அரசு நைசீரியாவின் தெற்கு, வடக்குப் பகுதிகளை 1914 ஆம் ஆண்டில் இணைத்ததை இந்த உள்நாட்டுப் போருடன் தொடர்புப்படுத்தலாம். இவ்விரு பகுதிகளும் ஒன்றுக்கொன்று அருகில் இருந்ததை மட்டும் கருத்தில் கொண்டு நிர்வாக வசதி கருதி இணைப்பை மேற்கொண்டனர். இரண்டு பகுதிக்கும் இடையில் உள்ள பெரிய பண்பாடு, மதம் சார்ந்த வேறுபாடுகளை அவர்கள் கவனத்தில் கொள்ளவில்லை. இணைப்புக்குப் பின்னர், கிழக்கு நைசீரியாவில் (இப்போது தெற்கு நைசீரியா) எண்ணெய் கண்டுபிடிக்கப்பட்டது. இதனால் கிடைக்கும் செல்வத்துக்கான போட்டி இவ்விடங்களைத் தத்தமது கட்டுப்பாட்டுக்குள் கொண்டுவருவதற்கான போராட்டமாக உருவெடுத்தது. தெற்கு நைசீரியா வடக்கைப்போல் ஒற்றுமையாக இல்லாததால், இந்த அதிகாரப் போட்டியில் பாதகமான நிலையில் இருந்தது. யூலை 1966 இல் வடக்கு இராணுவ அதிகாரிகள் முதல் புரட்சியில் தமது சொந்த அரசியல் தலைவர்களை இலக்கு வைத்ததற்காகக் கிழக்குப் பகுதியினர் மீது பழிவாங்குவதற்காக எதிர்ப் புரட்சி ஒன்றை நிகழ்த்தினர். லெப்டினன்ட் கர்னல் யக்குபு கோவன் அரசின் தலைவரானார். இவரது ஆட்சிக் காலத்தில், வடக்கில் கிழக்குப் பகுதியினரைக் கொல்வது தொடர்ந்தது. பல எதிர் நடவடிக்கைகளும் இடம்பெற்றன. இது பின்னர் பயாபிராப் போராக வெடித்தது.  
1960 இல் நைசீரியா பிரித்தானியரிடம் இருந்து விடுதலை பெற்றபோது, அதன் மொத்த மக்கள்தொகை 60 மில்லியன். இதில் 300க்கும் அதிகமான வேறுபட்ட பண்பாட்டு, இனக் குழுக்கள் அடங்கியிருந்தன. 50 ஆண்டுகளுக்கு முன்னர் பிரித்தானியா பல நூறு இனக்குழுக்கள் வாழ்ந்த ஒரு பகுதியை மேற்கு ஆப்பிரிக்காவில் இருந்து பிரித்து எடுத்து அவற்றை ஒன்றாக்கி நைசீரியா எனப் பெயரிட்டனர். நைசீரியாவில் வாழ்ந்தோரில் மூன்று முக்கியமான குழுக்கள் இருந்தன. நாட்டின் தென்கிழக்குப் பகுதியில் 60-70% இக்போக்கள் வாழ்ந்தனர். வடக்குப் பகுதியில், அவுசா-புலானி இனத்தவர் அப்பகுதி மக்கள்தொகை<nowiki/>யில் 65%. தென்மேற்குப் பகுதியில் 75% யொரூபா மக்கள். இவ்வினத்தவர் ஒவ்வொருவருக்கும் தனித்தனியான தாயகங்கள் இருந்தாலும், 1960களில் எல்லா இனத்தவரும் முழு நாட்டிலும் பரந்து வாழத் தொடங்கினர். முக்கிய நகரங்களில் மூன்று இனத்தவருமே குறிப்பிடத்தக்க எண்ணிக்கையில் காணப்பட்டனர். 1967 இல் போர் தொடங்கியபோது இன்னும் 5,000 இக்போக்கள் நாட்டின் தலைநகர் லாகோசில் இருந்தனர்.
# கிரீன்லாந்து கடல்

**கிரீன்லாந்து கடல்** (The Greenland Sea) கிரீன்லாந்தை மேற்கிலும், சுவல்பார்டு தீவுக்கூட்டத்தை கிழக்கிலும் பிராம் நீரிணை மற்றும் ஆர்க்டிக் பெருங்கடலை வடக்கிலும் நார்வேஜியன் கடல் மற்றும் ஐசுலாந்தைத் தெற்கிலும் கொண்ட ஒரு நீர்ப்பரப்பாகும்.பொதுவாக கிரீன்லாந்து கடலானது ஆர்க்டிக் பெருங்கடலின் பகுதியாக வரையறுக்கப்படுகிறது.சில நேரங்களில் அத்திலாந்திக்குக்குப் பெருங்கடலின் பகுதி எனவும் கூறப்படுகிறது.இருப்பினும், ஆர்க்டிக் பெருங்கடல் பற்றிய வரையறைகள் துல்லியமற்றவையாகவோ அல்லது மனம் போன போக்கிலோ உள்ளன. பொதுவாக, ஆர்க்டிக் பெருங்கடலானது, கிரீன்லாந்துக் கடலைத் தவிர்த்ததாகும். கடலியல் படிப்புகளில் கிரீன்லாந்து கடலானது நோர்வேஜியன் கடலுடன் சேர்ந்த நோர்டிக் கடலின் ஒரு பகுதியாக கருதப்படுகிறது. ஆர்க்டிக் மற்றும் அட்லாண்டிக் கடல்களுக்கு இடையிலான முக்கிய இணைப்பு நோர்டிக் கடல்களாக உள்ளன. உவர்நீர் சுழற்சியானது சாத்தியமான நேரத்தில் தடுக்கப்படுவது பெரும் முக்கியத்துவம் வாய்ந்ததாக இருக்கலாம். அட்லாண்டிக் பெருங்கடலில் ஆர்க்டிக் பெருங்கடல் மற்றும் நோர்டிக் கடல்கள் பெரும்பாலும் தொகுப்பாக "ஆர்க்டிக் மத்தியதரைக்கடல்" என அழைக்கப்படுகின்றன.
இந்தக் கடலானது, வழக்கமான வடதிசைக் காற்றுகளுடனும், எப்பொழுதாவது 0°C(32 °F) அளவிற்கு மேலாக உயரும் வெப்பநிலை என்றமையும் ஆர்க்டிக் காலநலையக் கொண்டுள்ளது. இந்தக கடல் முன்னதாக பகுதியைக் கொண்டிருந்தது. இந்தப் பகுதியானது 72–74°N தீர்க்க ரேகைக்கு அருகாமையில் காணப்படும் கிழக்கு கிரீன்லாந்து பனி விளிம்பு வரையிலும் விரவிக்கிடந்தது, இந்தப் பகுதியே ஆர்க்டிக்கில் பனிப்பாறைகளை உருவாக்கக்கூடிய முதன்மைப் பகுதியாகும். மேற்கு பனிப்பாறைகள் கிரீன்லாந்து கடலில், ஐசுலாந்திற்கு வடக்காகவும், கிரீன்லாந்து மற்றும் ஜான் மேயன் தீவு ஆகியவற்றிற்கு இடையிலும் குளிர்காலத்தில் உருவாகிறது. இந்தப் பகுதியே யாழ் போன்ற தோற்றமுடைய கடல் நாய் மற்றும் முக்காடிட்ட வகை கடல் நாய் ஆகியவற்றின் இனப்பெருக்கத்திற்கான முதன்மைப் பகுதியாகும். இந்தப் பகுதியே கடல் நாய் வேட்டைக்கு 200 ஆண்டுகளுக்கும் மேலாக பயன்படுத்தப்பட்டு வரும் பகுதியுமாகும்.
# கிரீன்லாந்து கடல்

## பரப்பெல்லை

சர்வதேச நீர்ப்பரப்பு நிறுவனமானது கிரீன்லாந்தின் கடல் எல்லைகளைப் பின் வருமாறு வரையறை செய்கிறது.  
<blockquote>  
*வடக்கில்* இசுபிட்ஸ்பெர்ஜெனின் இறுதி வடமுனை மற்றும் சுவல்பர்டு இவற்றைச் சேர்க்கும் கோடு முதல் கிரீன்லாந்தின் இறுதி வடமுனை வரை.  
*கிழக்கில்.* மேற்கு இசுபிட்ஸ்பெர்ஜெனின் மேற்கு கடற்கரை.  
*தென் கிழக்கில்.* மேற்கு இசுபிட்ஸ்பெர்ஜெனின் தென்முனை மற்றும் ஜான் மேயன் தீவின் வடமுனை ஆகியவற்றைச் சேர்க்கும் கோடு மற்றும் இத்தீவின் மேற்கு கடற்கரையின் தென்முனை வரை கீழாக, அங்கிருந்து கெர்ரிட்டின் அதிகிழக்கு எல்லை வரையிலான ஒரு கோடு (67°05′N, 13°30′W) [ ] ஐசுலாந்து.  
*தென்மேற்கில்* ஸ்ட்ராவ்ம்னெஸ் (ஐசுலாந்தின் வடமேற்கு எல்லை) இலிருந்து கிரீன்லாந்தில் நான்சேன் முனைக்கு வரையப்படும் கோடு  
*மேற்கில்.* கிரீன்லாந்தின் நான்சேன் முனை மற்றும வடமேற்கு முனை இவற்றிற்கு இடையே உள்ள கிழக்கு மற்றும் வடகிழக்கு கடற்கரை  
</blockquote>
# கிரீன்லாந்து கடல்

## வரலாறு

இந்தக் கடலானது பல்லாயிரம் ஆண்டுகளாக அறியப்பட்டிருந்தாலும் millennia, முதல் அறிவியல்பூர்வமான ஆய்வுகள் 1876 முதல் 1878 வரையிலான காலத்தில் தான் நார்வேஜிய் வடக்கு அத்திலாந்திக்கு ஆய்வுப்பயணத்தின் போது மேற்கொள்ளப்பட்டதாகும். அப்போதிருந்து, பல நாடுகள், பெரும்பாலும் நார்வே, ஐசுலாந்து மற்றும் ரஷ்யா ஆகியவை இந்தப் பகுதிக்கு ஆய்வுப் பயணங்கள் நடத்தியுள்ளன. கிரீன்லாந்தின் சிக்கலான நீர் சுழற்சி அமைப்பைப் பற்றி 1909 ஆம் ஆண்டில் ஃப்ரிட்ஜாஃப் நான்சேன் என்பவரால் குறிப்பிடப்பட்டுள்ளது.
# பட்டயம்

**பட்டயம்** (ஆங்கிலம்: diploma) என்பது கல்லூரி அல்லது பல்கலைக்கழகம் போன்ற கல்வி நிலையங்களில் குறிப்பிட்ட துறையில் கற்றுத் தேர்ச்சி பெற்றதற்கு வழங்கப்படும் சான்றிதழாகும். இந்தப் பட்டயமானது உயர் கல்வி, இளநிலைப் படிப்பு, முதுநிலைப் படிப்பு போன்ற வெவ்வேறு படிப்புகளுக்கும் வழங்கப்படுகிறது. வரலாற்றுப்படி டிப்ளமா என்ற பட்டயம் என்பது ஒரு அலுவல் ஆவணத்தைக் குறிக்கிறது. டிப்ளமெடிக், டிப்ளமெட், டிப்ளமெசி போன்ற சொற்கள் இதன் இனச்சொற்களே.  
இலத்தீன் மொழியில் டிப்ளமா என்ற சொல்லானது சான்றளித்தல் அல்லது சான்றுகூறுதல் என்ற பொருளில் வருவதால் ஒரு தேர்ச்சியடைதல் என்பதற்குச் சான்றாக அளிக்கப்பட்ட ஆவணத்தை டிப்ளமா என்று அழைக்கும் வழக்கம் வந்தது. பட்டப்படிப்பிற்கான சான்றிதழாகவும் இந்த ஆவணம் ஆஸ்திரேலியா போன்ற நாடுகளில் குறிக்கிறது. நோபல் பரிசு பெற்றொருக்கு வழங்கப்படும் சான்றிதழையும் பட்டயம் என்றே அழைக்கின்றனர். வரலாற்று மூலங்களின்படி மன்னர் தானமாகவோ குத்தகைக்கு வழங்கிய நிலப்பட்டாவை பட்டயம் என்றே குறிக்கப்படுகிறது.
# பட்டயம்

## பயன்பாடுகள்

### ஆஸ்திரேலியா

ஆஸ்திரேலியாவில், மூன்று வகையான பட்டயப் படிப்புகளை ஆஸ்திரேலிய தகுதிக் கட்டமைப்பு அமைப்பு அங்கீகரித்துள்ளது. ஆஸ்திரேலிய தகுதிக் கட்டமைப்பு வழங்கும் முதல்வகைப் *பட்டயம்* என்பது 12 முதல் 18 மாதம் முழு நேரப் படிப்பிற்கு வழங்கப்படுகிறது இது முதலாண்டு இளநிலைப் பட்டப்படிப்பிற்கு இணையானதாகும். *மேல்நிலை பட்டயம்* என்ற இரண்டாவது வகை என்பது ஆஸ்திரேலிய நாட்டு துணைப் பட்டப் படிப்பிற்கு இணையானதாகும். *பட்டதாரிப் பட்டயம்* என்ற மூன்றாம் வகையானது ஒரு பட்டப்படிப்பை முடித்த பின்னர் கற்றுக் கொள்ளும் பயிற்சியாகும். ஆசிரியர் பணியிடங்களுக்கு இவ்வகை பட்டயம் தேவைப்படுகிறது.
# பட்டயம்

## பயன்பாடுகள்

### கனடா

கனடாவில் மாகாணங்களுக்கு ஏற்பவும் கல்லூரி பல்கலைக்கழகத்திற்கு ஏற்பவும் பட்டயப் படிப்பு மாறுகிறது. கலை மற்றும் தொழினுட்பம் கற்பிக்கும் கல்லூரிகளில் பட்டயப்படிப்பும், பல்கலைக்கழகங்களில் பட்டப்படிப்பும் வழங்கப்படுகிறது.
# பட்டயம்

## பயன்பாடுகள்

### ஜெர்மனி

ஜெர்மனி நாட்டு கல்விமுறையைப் பின்பற்றும் ஜெர்மனி, யுக்ரேன், செர்பியா மற்றும் குரோவாசியா நாடுகளில் இளநிலைப் பட்டம் மற்றும் முதுநிலைப் பட்டம் போல தகுதரம் நிறைந்த 3.5 ஆண்டு படிப்பாகவே உள்ளது.
# பட்டயம்

## பயன்பாடுகள்

### இந்தியா

இந்தியாவில் முறைசார் கல்வித்துறை மற்றும் முறைசாரா கல்வித்துறை என இருவகையான பட்டயப் படிப்புகள் உள்ளன. முறைசார் கல்வித்துறையில் அரசு அங்கீகாரம் பெற்ற கல்லூரி அல்லது பல்கலைக்கழகத்தின் மூலம் பட்டயத்தைப் பெறலாம். முறைசாரா கல்வித்துறையில் தனியார் நிறுவனங்கள், அரசு சார்பற்ற அமைப்பு போன்ற மாற்று கல்வி நிலையங்களின் மூலம் பயிற்சி பெற்று பட்டயத்தைப் பெறலாம்.  
பட்டயப்படிப்பு என்பது பத்தாவது மேல்நிலைக் கல்வி முடித்தவுடன் சேர்ந்துகொள்ளமுடியும். இயந்திரப் பொறியியல், குடிசார் பொறியியல், மின்னணுப் பொறியியல், தகவல்தொடர்புப் பொறியியல், கடல்சார் பொறியியல் போன்ற தொழிற்கல்விப் பிரிவுகளிலும் சமையற்கலை, விடுதிநிர்வாகம் போன்ற பல்வேறு பட்டயப்படிப்புகள் மூன்றாண்டு பயிற்சியாக உள்ளன. பட்டயப்படிப்பு முடித்து, பொறியியல் கல்வியில் நேரடியாக இரண்டாம் ஆண்டில் சேர்ந்து கொள்ளலாம்.
# பட்டயம்

## பயன்பாடுகள்

### பாக்கிஸ்தான்

பாக்கித்தான் நாட்டில் பொதுவாகத் தொழிற்படிப்புகளான பொறியியல், செவிலிப் பணி, மின்னணுப் பொறியியல், மின்பொறியியல் மற்றும் குடிசார் பொறியியல் போன்றவற்றிற்கு பட்டயப் படிப்பு வழங்கப்படுகிறது. பட்டயம் பெற்றவர்கள் துணைப் பொறியாளர் என்ற நிலையில் பார்க்கப்படுவார்கள். முதுநிலை பட்டயப்படிப்பு என்பது இளநிலைப் பட்டத்திற்கு இணையானதாகும்.
# பட்டயம்

## பயன்பாடுகள்

### அமெரிக்கா

அமெரிக்காவில் பொதுவாகப் பட்டயச் சான்றிதழ் என்பது உயர்நிலைப் பள்ளியோ அல்லது பட்டப்படிப்போ முடித்த பிறகு வழங்கப்படுகிறது. சிலவேளைகளில் வேறுநாட்டுக் கல்விநிலையங்களில் சேரும் இந்நாட்டு மாணவர்களுக்கு குழப்பம் நிலவலாம்.
# துளசிமாறன்

**துளசிமாறன்** யேர்மனியைப் பிறப்பிடமாகவும், வதிவிடமாகவும் கொண்ட ஈழத்துக் குத்துச் சண்டை வீரர்.
# துளசிமாறன்

## குடும்பம்

இவரது பெற்றோர்களான நளினி, தருமலிங்கம் தம்பதிகள் ஈழத்தில், பருத்தித்துறை, புலோலி மேற்கைப் பிறப்பிடமாகக் கொண்டவர்கள். இவருக்கு குறிஞ்சிமாறன் என்றொரு சகோதரனும், பவித்திரா என்றொரு சகோதரியும் உள்ளார்கள். குறிஞ்சிமாறனும் குத்துச்சண்டையில் ஆர்வம் கொண்டவர்.
# துளசிமாறன்

## குத்துச்சண்டைப் போட்டி

இவர் 125-இற்கும் மேலான குத்துச்சண்டைப் போட்டிகளில் பங்குபற்றியுள்ளர். ஆறு முறைகள் நிடர்சாக்சன் (Nidersachsen) மாநிலத்தில் வாகையாளராகவும், யேர்மனிய நாட்டில் Bundesliga குத்துச்சண்டைப் போட்டியில் யேர்மனியின் வாகையாளராகவும் வந்துள்ளார். 2016-இல் கோடை ஒலிம்பிக் போட்டியில் கட்டார் நாட்டிற்காக விளையாடியுள்ளார். இவர் தொடர்ந்து நான்கு தடவைகள் குத்துச்சண்டையில் வென்றிருக்கிறார் என்பது குறிப்பிடத்துக்கது. இவர் போட்டிகளின் போது தளராது விளையாடுவதால் இவருக்கு Tiger என்ற பட்டப்பெயரும் இருக்கிறது. இவர் 26.05.2018 அன்று யேர்மனியில் நடைபெற்ற குத்துச்சண்டையில் போட்டியாளரான KARIMLI யை ஆறு சுற்றுகள் மோதி வெற்றி பெற்றுள்ளார்.
# உயிரிலிவழிப்பிறப்பு

**உயிரிலிவழிப்பிறப்பு அல்லது உயிர் வழித் தோற்றம் (Abiogenesis)** என்பது இயற்கையான ஒரு செயல்முறையாகும். உயிரானது, உயிரற்ற பொருட்களிலிருந்து தான் தோன்றுகிறது, அப்பொருட்கள் எளிய கரிம கூட்டுப்பொருட்களாகும். உயிரற்ற பொருட்களிலிருந்து உயிரினங்கள் உருவாதல் என்பது ஒரு எளிய நிகழ்வு அல்ல, இது படிப்படியாக நடக்கக்கூடிய, சிக்கலான, உயிரினங்களைத் தோற்றுவிக்கக் கூடிய நிகழ்வாகும்.
மூலக்கூறு உயிரியல், தொல்லுயிாியல், விண்வெளி உயிரியல், உயிர் வேதியியல், ஆகிய பாடங்களைப் படிப்பதன் மூலம் உயிரிலிவழிப்பிறப்பினைப் பற்றி அறிந்து கொள்ளலாம். மேலும் வேதிவினையின் மூலம் எவ்வாறு உயிரினங்கள் தோன்றின என்பது பற்றிய நோக்கங்களையும் அறிந்து கொள்ளலாம். உயிரிலிவழிப்பிறப்பு பற்றிய படிப்பதை, தற்போதுள்ள அணுகுமுறைகள் புவியியல், வேதியியல் மற்றும் உயிரியலியல் துறைகளின் மூலம் செய்து பார்க்கப்பட்டு எவ்வாறு உயிர் உருவாக்கப்பட்டன என்பது பற்றியும், அப்போதுள்ள காலத்தில் தற்போதுள்ள புவி எவ்வாறு வேறுபடுகின்றது என்பது பற்றியும் அறியப்பட்டது. இந்நிகழ்வை வேதியியலில் உள்ள கார்பன் மற்றும் நீர் மூலக்கூறுகளின் அடிப்படையில் நான்கு முக்கிய வேதிப்பொருட்களான கொழுப்பு (கொழுப்பிலான செல் சுவர்), மாவுச்சத்து (சர்க்கரை, செல்லுலோஸ்), அமினோ அமிலம் (புரத வளர்சிதை மாற்றம்) மற்றும் நியூக்கிளிக் அமிலம் (டி.என்.ஏ மற்றும் ஆர்.என்.ஏ தானே பிரிதல்) ஆகியவற்றைக் கொண்டது. எந்த உயிரிலிவழிப்பிறப்பு பற்றிய கொள்கையாக இருந்தாலும் கண்டிப்பாக மேற்கூறிய மூலக்கூறுகளைப் பற்றி விவாதிக்காமல் இருக்க முடியாது. நிறைய அணுகுமுறைகள் உயிரிலிவழிப்பிறப்பு பற்றிய கண்டுபிடிப்புகளை நிகழ்த்தியுள்ளது, அதில் எவ்வாறு மூலக்கூறுகள் தானே பிரிகின்றன அல்லது அதனுடைய பாகமானது எவ்வாறு ஏற்கனவே உள்ள பொருட்களிலிருந்து தோன்றியது என்பதைப் பற்றியும் விவாதிக்கின்றது. பொதுவாக தற்போதய புவியானது ஆர்.என்.ஏ யுகத்திலிருந்து இறங்கி வந்ததாகக் கருதப்படுகிறது. இருந்த போதிலும், ஆர்.என்.ஏ வை அடிப்படையாகக் கொண்ட வாழ்க்கை என்றும் ஆனால் அதுவே முதல் உயிரியாக இருக்காது, அது ஏற்கனவே உள்ள உயிரியிலிருந்து வந்திருக்கும் என்றும் சொல்லப்படுகிறது.
# உயிரிலிவழிப்பிறப்பு

## முல்லர்-யூரே சோதனை

பழைய முல்லர்-யூரே போன்ற சோதனைகளின் ஆராய்ச்சிகளானது அமினோ அமிலத்தைப் பற்றி விளக்குவதாகவே உள்ளது. உயிரினங்களில் காணப்படுகின்ற வேதிப்பொருளான புரதம், கனிம பொருட்களிலிருந்து உருவாக்கப்படுகின்ற செயல், சில கட்டுப்பாட்டின் அடிப்படையில் தானே பிரிதல் நிகழ்த்தப்பட்டதாக உத்தேசக்கருத்தாக பழைய புவி உருவானதைப்பற்றி கூறப்படுகிறது. மேற்கூறிய வேதிவினைகளானது வெளிப்புறத்திலிருந்து வேறு சில சக்திகளின் துாண்டுதலால் நிகழக்கூடியதாக சொல்லப்படுகிறது அவை ஒளி மற்றும் கதிர்வீச்சாகும்.
# உயிரிலிவழிப்பிறப்பு

## மூலக்கூறு கொள்கை

வேறு அணுகுமுறைகள் ("வளர்சிதை மாற்றம்-முதல்" கருதுகோள்) தானே பிரிதலின் மூலம் பழைய புவியானது உருவாவதில் வேதிஊக்கிகள் வேதிவினைகளில் செயல்படும் விதத்தையும் புரிந்து கொள்ள முடிகிறது. சிக்கலான காிம மூலக்கூறுகள் சூரிய மண்டலத்திலும் மற்றும் அண்டத்துக்கு அப்பாற்பட்ட விண்மீன்களுக்கிடையேயுள்ள வான்வெளியிலும் காணப்படுகின்றது. மேலும் இந்த மூலக்கூறுகள் தான் உயிரினங்கள் புவியில் தோன்ற காரணமான முதல் பொருளாக கூறப்படுகிறது.
உலகம் தோன்றி 10 முதல் 17 மில்லியன் ஆண்டுகள் ஆனபோது தான் உயிரினங்களே தோன்ற ஆரம்பித்ததாக கூறப்படுகிறது. உயிர்வேதியலானது குறைந்த காலத்தில் ஏற்பட்ட பெரு வெடிப்பின் தோன்றியதாக கருதப்படுகிறது.
# உயிரிலிவழிப்பிறப்பு

## இரைபோஏற்பி கருதுகோள்

2024 ஆம் ஆண்டில், இரைபோஏற்பி (riboceptor) கருதுகோள் சவானி அன்பழகனால் அவரது கேசோக்ரைன் மற்றும் தெர்மோகிரைன் சிக்னலிங் கோட்பாட்டின் ஒரு பகுதியாக முன்மொழியப்பட்டது. வளர்சிதை மாற்றங்கள், உலோக அயனிகள், வாயு சமிக்ஞை மூலக்கூறு, நீர் மற்றும் வெப்பநிலை போன்ற உடல் உறுப்புகள் போன்ற பல்வேறு மூலக்கூறுகளை உணரக்கூடிய ரைபோசைம்கள் (ribozymes) இரைபோஏற்பிகள் என்று அழைக்கப்படுகின்றன. இரைபோஏற்பிகள் இன்னும் சோதனை ரீதியாக நிரூபிக்கப்படவில்லை. இந்த கருதுகோள் உயிரணுக்களில் குறிகை தருதல் பரிணாம வளர்ச்சி மற்றும் சுற்றுச்சூழல் உணர்வின் தோற்றத்தின் ஒரு முக்கிய கட்டமாகும்.
# உயிரிலிவழிப்பிறப்பு

## பேன்ஸ்பெர்மியா கொள்கை

பேன்ஸ்பெர்மியா கருதுகோள்ளானது நுண்ணுயிரிகள் பழைய புவியில் வான்வெளியிலிருந்த துாசுகளிலிருந்து உருவானதாகக் கருதப்படுகிறது. குறுஎரிமீன் சிறுகோள் மற்றும் சிறிய சூரிய மண்டல உறுப்புகள் ஆகியவை இந்த பிரபஞ்சம் முழுவதும் பரவிக் காணப்படுகின்றன. பேன்ஸ்பெர்மியா கருதுகோள்ளானது உயிரினத்தோற்றமானது புவிக்கு வெளியில் தான் தோன்றியிருக்கிறது என்று கூறப்படுகிறது. ஆனால் எங்கிருந்து தோன்றியது என்று கூறவில்லை.
# முதலை மீன்

**முதலை மீன்** (உயிரியல்:Atractosteus spatula, ஆங்கிலம்: Alligator gar) என்ற மீன் இனமானது, வட அமெரிக்கா மீன்களிலேயே, மிகப்பெரியதென அறிவிக்கப் பட்டுள்ளது. இம்முதலை மீன் பல்லாண்டுகளாக இருக்கும் மிகப் பழமையான மீன் இனமாக புவியில் வாழ்கிறது. பரந்த உப்புநிலை மாற்றத்திற்கிசைவான மீன் இனமானது, வாழும் தொல்லுயிர் எச்சம்ஆகும். இது கடல்வாழ் உயிரினங்களின் வகைப்பாட்டியல் படி அக்டினோட்டெரிகீயை என்று அழைக்கப்படும் நடுத்துடுப்பு மீன் கீழ்வகுப்பைச் சார்ந்தது ஆகும். இதன் தொல்லுயிர் எச்சச் சுவடுகள், முன்கிரிடேசியசு (Cretaceous) காலத்திலேயே உள்ளதாகத் தெரிவிக்கிறது. அதாவது 10கோடி ஆண்டுகளுக்கு முன்னமேயே இருந்தது. இந்த இனமே, இந்த உயிரியல் வகுப்பில் மிகப்பெரிய இனமாகத் திகழ்கிறது.
# முதலை மீன்

## வாழிடம்

இவ்வகை மீன் இனங்கள், அமெரிக்க ஐக்கிய நாடுகளின் தென்பகுதி முழுவதும் உள்ள அமெரிக்க மாநிலங்களிலும், மெக்சிகோ வளைகுடாவிலும் பரந்து காணப்படுகின்றன. இது பலதரப்பட்ட நீர்நிலைகளிலும் வாழும் இயல்புடையன என்பதால், உப்புகளின் அளவு வேறுபட்டு இருக்கும் இடங்களிலும், புதர் நிறைந்துள்ள நீர் நிலைகளிலும், நன்னீர் பகுதிகளிலும் ஏரிகளிலும் நன்கு வாழ்கின்றன. அமெரிக்க நாடுகளில் 50 ஆண்டுகளுக்கும் மேலாக இவை தொந்தரவு தரும் ஆபத்து மீனினமாகத் தடைசெய்யப்படு, அவைகளை நீர்நிலைகளில் இருந்து அகற்றும் பணியை அரசே செய்தது. 1980 களுக்குப் பிறகு, இது குறித்த சூழியல் விழிப்புணர்வால், இம்மீன் இனத்திற்கு சட்டப் பாதுகாப்பு தந்துள்ளனர்.
# முதலை மீன்

## உடலமைப்பு

ஏனெனில், இவற்றின் உருவவியல் கூறுகள் தொல்லுயிர்களின் உடற்கூறுகளை அதிகம் பெற்று இருக்கிறது. எடுத்துக்காட்டாக, இதன் குடலில் சிலந்தி வலைப்போன்ற தடுப்பிதழ்கள் உள்ளன. இத்தடுப்பிதழ், சுறாவின் செரிமான மண்டலத்தில் பொதுவாகக் காணப்படுகின்றன. நீரில் உள்ள காற்றையும், நிலத்தில் உள்ள காற்றினையும் இதன் நுரையீரல் மண்டபம் பயன் படுத்திக் கொள்கிறது.  
இதன் ஒட்டு மொத்த வடிவம் நீர்மூழ்கிக் குண்டு போன்று இருக்கும். இதன் செதில்கள், மற்ற மீன்களைப் போல அல்லாமல், எலும்புகள் போல (ganoid scales)காணப்படுகிறது. மேற்புற நிறமானது பழுப்பாகத் தொடங்கி, அடிப்பகுதி வரவர மஞ்சளாகவும், சாம்பல் நிறமாகவும் அமைந்து உள்ளது. அவற்றின் மேற்புற பற்கள் இரு வரிசையாக, சுறாவில் இருப்பது போல இருக்கிறது. அதனால் தனது இறையை நன்கு கவ்விக் கொள்ளப் பயனாகிறது. நீர்பறவைகளையும், சிறிய பாலூட்டிகளையும் இது விரும்பு உண்ணும் இயல்பு உடையதாக உள்ளன. இதற்காக இவை நீரின் மேற்பரப்புக்கு வந்து ஒளிந்து பிடிக்கும் திறனைப் பெற்றுள்ளன.  
இதன் ஆங்கிலப் பெயரானது, அமெரிக்க முதலை (Alligator mississippiensis)யை ஒத்துள்ளது. அம்முதலைக்கு நீண்ட மூக்குப்பகுதியும், அதன் கூர்மையான பற்கள் அமைப்புமே ஆகும். துண்டு துண்டாகக் கிடைக்கும் நெடிய அறிவியல் ஆதாரங்களின் படி, இவ்வகை மீன்கள், 10 அடிகள் நீளம் வரையிலும், எடையானது வரையிலும் இருப்பதாகக் காட்டுகிறது. இருந்தபோதிலும் 2011 ஆம் ஆண்டு, பிடிக்கப்பட்ட முதலைமீன் நீளமும், எடையும் கொண்டதாக இருந்தது. மேலும், அம்மீனின் சுற்றளவு இருந்தது. இந்த மீன் இனங்களிடம், வெண்மைத் தோல் நோய் (albinism) காணப்படுவது உறுதி செய்யப் பட்டுள்ளது.  
இதன் எண்ணிக்கைக் குறைந்து வருவதாகக் கண்டறியப்பட்டுள்ளதால், அமெரிக்கா, மெக்சிகோ நாடுகளில் இதனைப் பிடிக்கும் அளவிற்கு சட்டங்கள் உள்ளன. இவற்றில் உடற் கழிவுகள் குறைவாக இருப்பதால், இலாபம் தரும் மீன் விற்பனையாளர், இவற்றினை பிடிப்பதில் ஆர்வம் காட்டுகின்றனர். இவற்றின் வயிறுகளை ஆய்ந்த போது, மீன் பிடி சிறு கருவிகளும், படகுகளின் பாகங்களும், நீர்பறைவைகளும் இருப்பதை கண்டறிந்துள்ளனர். இவற்றின் நோய் எதிர்ப்பு திறன் அதிகமாக உள்ளதாலும், புது வாழிடங்களை இது ஏற்றுக் கொண்டு வளர்வதாலும், இதனை அருங்காட்சியகங்களிலும், ஆவலுடன் வளர்த்து வருகின்றனர்.
# சிங்ளேர் லுயிஸ்

**ஹாரி சிங்ளேர் லுயிஸ்**(Harry Sinclair Lewis பிப்ரவரி 7, 1885 - ஜனவரி 10, 1951) ஒரு அமெரிக்க நாவலாசிரியர், சிறுகதை எழுத்தாளர் மற்றும் நாடக ஆசிரியர். 1930-ஆம் ஆண்டு இலக்கியத்துக்கான நோபல் பரிசு பெற்ற முதல் அமெரிக்க எழுத்தாளர் என்ற பெருமைக்குரியவர். "விறுவிறுப்புடைய, உயிர் சித்திரமான விவரிப்புகளுக்காகவும், பகடியும் நகைச்சுவையும் மிகுந்த கதாபாத்திரங்களை உருவாக்கியதற்காகவும்" இந்த விருதை பெற்றுள்ளார். அமெரிக்க முதலாளித்துவம் மற்றும் பொருள்முதல் வாதம் பற்றிய நுண்ணறிவு மிகுந்த நடுநிலையான எழுத்துக்களை முதலாம் மற்றும் இரண்டாம் உலகப் போர்களுக்கு இடைப்பட்ட காலத்தில் எழுதியதற்காக அறியப்பட்டார். நவயுக வேலைக்கு செல்லும் மகளிரை உறுதியான கதாபாத்திரங்களாக எழுதியதற்காக மதிக்கப்பட்டார். எச்.எல்.மென்கென் "நமது இந்தக் கலைத்துறையில் அதிகாரப்பூர்வ நாவலாசிரியர் ஒருவர் உண்டென்றால், அது இந்த சிவந்த முடியுடைய மின்னசோட்டாவின் காடுகளில் இருந்து வந்த சூறாவளித்தான்" என்கிறார். ஐக்கிய அமெரிக்கக் குடியரசு தபால் நிறுவனம் "சிறந்த அமெரிக்கர்கள்" தொடரில், இவருக்கு அஞ்சல் தலை வெளியிட்டு சிறப்பு செய்துள்ளது.